Na osnovu člana 102. stav 2. Poslovnika Narodne skupštine Republike Srpske (''Službeni glasnik Republike Srpske'', broj 31/11 i 34/17), Narodna skupština Republike Srpske, na Dvadeset prvoj sjednici Narodne skupštine Republike Srpske održanoj 13. septembra 2017. godine, donijela je

**KODEKS**

**PONAŠANJA NARODNIH POSLANIKA U**

**NARODNOJ SKUPŠTINI REPUBLIKE SRPSKE**

Član 1.

Ovim Kodeksom ponašanja narodnih poslanika u Narodnoj skupštini Republike Srpske (u daljem tekstu: Kodeks) utvrđuju se etička pravila i standardi ponašanja narodnih poslanika u ostvarivanju njihovih prava i vršenju dužnosti.

Član 2.

Cilj Kodeksa je očuvanje, afirmacija i unapređivanje ugleda i dostojanstva narodnog poslanika i jačanje **­** povjerenja građana u Narodnu skupštinu Republike Srpske (u daljem tekstu: Narodna skupština).

Član 3.

Narodni poslanik obavljaprava i dužnosti u skladu sa Ustavom Republike Srpske (u daljem tekstu: Ustav), Poslovnikom Narodne skupštine Republike (u daljem tekstu: Poslovnik) i Kodeksom Narodne skupštine Republike Srpske (u daljem tekstu: Kodeks), kao i drugim propisima i opštim aktima i osnovnim moralnim načelima i standardima profesionalnog ponašanja.

Član 4.

Prilikom obavljanja svojih dužnosti, narodni poslanik poštovaće ovlašćenja nosilaca drugih političkih ili javnih funkcija, državnih službenika i zaposlenih.

Član 5.

Narodni poslanik ponašaće se na način da neće preduzimati bilo kakve radnje kojim bi se doveo u pitanje dignitetNarodne skupštine i narodnog poslanika.

Član 6.

(1) Narodni poslanik poštovaće pravila i standarde ponašanja u Narodnoj skupštini i svojim ponašanjem uvijek će štititi ugled i dostojanstvo Narodne skupštine.

(2) Narodni poslanik je dužan da prisustvuje sjednicama Narodne skupštine i njenim radnim tijelima čiji je član.

(3) Narodni poslanik ne može koristiti izraze i riječi kojima vrijeđa ili omalovažava drugog i drugačijeg, izraze ili njihove sinonime koji vrijeđaju ljudsko dostojanstvo, narušavaju ugled i dostojanstvo Narodne skupštine, te podstiču na mržnju i nasilje.

(4) Narodni poslanik u svom radu u Narodnoj skupštinine može ispoljavati bilo kakvu netolerantnost prema drugačijoj rasi, vjeroispovijesti, naciji, polu ili drugim mogućim predrasudama.

(5) Narodni poslanik je dužan da se pažljivo i odgovorno odnosi prema imovini Narodne skupštine.

Član 7.

Narodni poslanik je dužan da bude poslovno odjeven u dane održavanja sjednice Narodne skupštine, sjednice radnih tijela ili službenih sastanaka.

Član 8.

U obavljanju prava i dužnosti, narodni poslanik, predsjednik Vlade, članovi Vlade, gosti i svi drugi koji učestvuju u radu Narodne skupštine, pokazaće uzajamno uvažavanje i poštovanje.

Član 9.

Odredbe člana 7. ovog kodeksa odnose se i na predsjednika i članove Vlade, goste i sve druge koji učestvuju u radu Narodne skupštine.

Član 10.

(1) Za nepoštovanje ovog kodeksa narodnom poslaniku se mogu izreći sljedeće mjere:

1. usmena opomena,
2. pisana opomena i
3. novčana kazna.

(2) Za lakše povrede izriče se usmena opomena, a za teže povrede Kodeksa pisana opomena inovčana kazna.

Član 11.

Novčana kazna narodnom poslaniku se može izreći jednokratno u visini do 20% plate narodnog poslanika ili naknade narodnog poslanika.

Član 12.

(1) Lakše povrede Kodeksa su:

1. dolazak na sjednicu Narodne skupštine i radnih tijela suprotno članu 7. ovog kodeksa,
2. prekidanje učesnika u raspravi u toku sjednice.

(2) Teže povrede Kodeksa su:

1. narušavanje toka sjednice i reda u sali,
2. korišćenje izraza i riječi koje vrijeđaju ili omalovažavaju drugoga i drugačijega, izraza ili njihovih sinonima koji vrijeđaju ljudsko dostojanstvo i narušavaju ugled i dignitet Narodne skupštine, te podstiču na mržnju i nasilje,
3. ispoljavanje netolerantnosti prema drugačijoj rasi, vjeroispovijesti, naciji, polu ili druge moguće predrasude,
4. nepažljiv i neodgovoran odnos prema imovini Narodne skupštine
5. ponavljanje više od dva puta lakših povreda ovog kodeksa u toku jedne sjednice i
6. nepoštovanje zaposlenih u Narodnoj skupštini.

Član 13.

(1) Za sprovođenje i praćenje primjene ovog kodeksa i izricanje mjera iz člana 19. nadležan je Etički odbor.

(2) Etički odbor je nezavisno tijelo koje prati poštovanje odredbi, pokreće postupak i izriče mjere u skladu sa Kodeksom i Poslovnikom.

(3) Etički odbor se sastoji od pet članova koji se biraju iz reda narodnih poslanika.

(4) U sastav Etičkog odbora ulaze: tri predstavnika vladajućih stranaka i dva predstavnika opozicije. Predsjednik Etičkog odbora se bira iz reda članova, svakih šest mjeseci, naizmjenično iz vladajućih stranaka i opozicije.

(5) Kolegijum Narodne skupštine predlaže sastav Etičkog odbora Narodnoj skupštini na usvajanje.

Član 14.

(1) Prijavu o povredi Kodeksa može podnijeti svaki narodni poslanik u roku od 30 dana od učinjene povrede Kodeksa.

(2) Etički odbor iz stava 1. ovog člana donijeće odluku o povredi Kodeksa sa obrazloženjem.

(3) Narodni poslanik na izrečene mjere može uložiti žalbu Kolegijumu Narodne skupštine koji donosi konačnu odluku.

Član 15.

(1) Postupak se provodi povodom prijave o učinjenoj povredi Kodeksa, koja mora sadržavati ime i prezime podnosioca prijave, adresu i svojeručni potpis.

(2) Prijava se podnosi u pisanoj formi sa obrazloženjem kojim se ukazuje na povredu Kodeksa.

(3) Nakon sprovedenog postupka, ukoliko se utvrdi postojanje povrede odredaba Kodeksa, izriče se propisana mjera.

(4) Anonimna prijava će se smatrati neurednom.

(5) Ukoliko Etički odbor zaključi da prijava nije potpuna ili dovoljno razumljiva može tražiti od podnosioca prijave dodatne informacije prije pokretanja postupka.

(6) Neuredne, neblagovremene i nepotpune prijave biće odbačene.

(7) Ukoliko se iz navoda u prijavi utvrdi da nema dokaza o povredi odredaba Kodeksa, prijava se odbija kao neosnovana i o tome se obavještava podnosilac prijave, pisanim putem.

.

Član 16.

(1) U postupku se mora održati rasprava na kojoj narodni poslanik, protiv koga je podnesena prijava, ima pravo da se izjasni o navedenim činjenicama i okolnostima koje su navedene u prijavi.

(2) Na raspravu se mogu pozvati i svjedoci, u interesu utvrđivanja činjeničnog stanja.

(3) Ukoliko se utvrdi da nema osnova za dalje postupanje, obustaviće se postupak za utvrđivanje odgovornosti poslanika, protiv koga je podnesena prijava.

(4) U slučaju da se nakon podnošenja prijave o povredi Kodeksa pokrene postupak o istoj stvari prema propisima koji se odnose na sprečavanje sukoba interesa, na borbu protiv korupcije ili se pokrene krivični postupak, postupak se obustavlja do okončanja navedenih postupaka.

Član 17.

(1) Etički odbor je obavezan da odluči u roku od 30 dana od dana podnošenja prijave.

(2) Protiv odluke, kojom je izrečena mjera o povredi Kodeksa, narodni poslanik može uložiti žalbu Kolegijumu Narodne skupštine u roku od 15 dana od dana prijema odluke.

(3) Rok za odlučivanje po žalbi je 30 dana od dana podnošenja žalbe Kolegijumu Narodne skupštine.

(4) Odluka Kolegijuma Narodne skupštine po žalbi je konačna.

Član 18.

Pokretanje postupka zbog povrede Kodeksa, zastarijeva u roku od tri mjeseca, od dana kada je povreda učinjena.

Član 19.

Etički odbor najmanje jednom godišnje podnosi Narodnoj skupštini izvještaj o svom radu.

Član 20.

Odredbe Poslovnika koje se odnose na rad radnih tijela, shodno se primjenjuju na rad Etičkog odbora.

Član 21.

Etički odbor prati primjenu ovog kodeksa i o istom, po potrebi, obavještava Narodnu skupštinu.

Član 22.

Narodni poslanik, nakon stupanja na dužnost, upoznaje se sa ovim kodeksom.

Član 23.

Ovaj kodeks stupa na snagu osmog dana od dana objavljivanja u ''Službenom glasniku Republike Srpske''.

Broj: 02/1-021-985 /17 PREDSJEDNIK

Datum, 13. septembar 2017. godine NARODNE SKUPŠTINE

***Nedeljko Čubrilović***